ଯାଜପୁରରେ ୫ ନୂଆ କରୋନା ଆକ୍ରାନ୍ତ ଚିହ୍ନଟ, ରାଜ୍ୟରେ ସଂକ୍ରମିତଙ୍କ ସଂଖ୍ୟା ୯୯ ହେଲା | Odisha Hot News\nHome ରାଜ୍ୟ ଯାଜପୁରରେ ୫ ନୂଆ କରୋନା ଆକ୍ରାନ୍ତ ଚିହ୍ନଟ, ରାଜ୍ୟରେ ସଂକ୍ରମିତଙ୍କ ସଂଖ୍ୟା ୯୯ ହେଲା\nଯାଜପୁରଃ ଯାଜପୁର ଜିଲ୍ଲାର କରୋନା ଆକ୍ରାନ୍ତ ସଂଖ୍ୟାରେ ଆଉ ୫ ଯୋଡ଼ି ହୋଇଯାଇଛି। ଆଜି ଦଶରଥପୁର ବ୍ଲକ୍ କଟିକଟା ଗ୍ରାମର ୪ଜଣ ଚିହ୍ନଟ ହୋଇଥିବା ବେଳେ ମଲ୍ଲିକାପୁର ପଞ୍ଚାୟତ ଅନ୍ତର୍ଗତ ମହାନ୍ତିପାଟଣା ଗ୍ରାମର ଜଣେ ଚିହ୍ନଟ ହୋଇଛନ୍ତି। ଫଳରେ ଜିଲ୍ଲାରେ କରୋନା ସଂକ୍ରମିତ ସଂଖ୍ୟା୧୭ରେ ପହଞ୍ଚିଛି। ଏଥିସହ ରାଜ୍ୟରେ କରୋନା ଆକ୍ରାନ୍ତଙ୍କ ସଂଖ୍ୟା ୯୯ରେ ପହଞ୍ଚିଛି।\nଆଜି ଚିହ୍ନଟ ହୋଇଥିବା ୫ଜଣ ନୂଆ କରୋନା ଆକ୍ରାନ୍ତ ଗତ୨୯ତାରିଖରେ ଏକ ବୋଲେରୋରେ କୋଲକାତାରୁ ଫେରିଥିଲେ। ୪ଜଣ କଟିକଟା ସ୍କୁଲରେ ସରକାରୀ ସଙ୍ଗରୋଧରେ ୧୪ ଦିନ କାଟି ଘରକୁ ଫେରିଥିବା ବେଳେ ମହାନ୍ତିପାଟଣା ଗ୍ରାମର ଆକ୍ରାନ୍ତଜଣକ ମଧ୍ୟ ଗାଁ ବିଦ୍ୟାଳୟରେ ସଂଗରୋଧରେ ଥିଲେ ବୋଲି ଜଣାପଡିଛି। ଆକ୍ରାନ୍ତମାନଙ୍କ ବୟସ ଯଥାକ୍ରମେ ୨୩,୪୯,୫୨, ୫୭ ଏବଂ ୩୯ ବୋଲି ଜଣାପଡ଼ିଛି।\nସଂଗରୋଧରେ ରହିବା ପରେ ଘରକୁ ଫେରିଥିବାରୁ ଅନେକ ଲୋକ ସେମାନଙ୍କ ସଂସ୍ପର୍ଶରେ ଆସିଥିବା ଆଶଙ୍କା କରାଯାଇଛି। ଖବରପାଇ ମଙ୍ଗଳପୁର ଥାନାଧିକାରୀ ଅସିତ ରଞ୍ଜନ ମହାନ୍ତି ଓ ଏଏସଆଇ ଏସକେ ସିଂହ କଟିକଟାରେ ପହଞ୍ଚିଛନ୍ତି। ସେହିପରି ଦଶରଥପୁର ବିଡିଓ ନାରାୟଣ ଚନ୍ଦ୍ର ନାୟକ, ତହସିଲଦାର ସୌଭାଗ୍ୟ କୁମାର ବେହେରା, ଅତିରିକ୍ତ ତହସିଲଦାର କ୘ଳାସ ଚନ୍ଦ୍ର ମହାଳିକ, ମଙ୍ଗଳପୁର ସିଏଚ୍ସିର ଡ. ଉମାକାନ୍ତ ମଲ୍ଲିକ ପ୍ରମୁଖ ରାତିରେ କଟିକଟା ଗ୍ରାମରେ ପହଞ୍ଚିଛନ୍ତି। ଏଥିପୂର୍ବରୁ ଏହି ବ୍ଲକ୍ର କୋଦେଇବାଟିର ୨ଜଣ ଓ ଅକରପଡ଼ାର ଜଣେ କରୋନା ରୋଗୀ ଚିହ୍ନଟ ହୋଇ ଚିକିତ୍ସାଧୀନ ଅଛନ୍ତି। ଚିହ୍ନଟ ହୋଇଥିବା ଏହି ଅଞ୍ଚଳକୁ ଅବରୋଧ ଅଞ୍ଚଳ ଘୋଷଣା କରାଯିବ ବୋଲି ଜଣାପଡିଛି।\nPrevious articleକୋହଳ ହେଲା ନିୟମ : ଓଡ଼ିଶାରେ ଖୋଲିବ ଏହି ସବୁ ଦୋକାନ\nNext articleଲୋକପ୍ରିୟ ହାସ୍ୟ ଅଭିନେତା ସୌମ୍ୟ ରଞ୍ଜନ ପଣ୍ଡା (ଚଞ୍ଚ) ଆଉ ନାହାନ୍ତି ।\nଏପ୍ରିଲ୍ ୩୦ ଯାଏଁ ଲକଡାଉନ୍ ଅବଧି ବୃଦ୍ଧି କରିବାକୁ କେନ୍ଦ୍ର ସରକାରଙ୍କୁ ସୁପାରିସ କରିବେ ରାଜ୍ୟ ସରକାର\nବିବାହ ପୂର୍ବରୁ ଯୁବକଙ୍କୁ ଗୁଳି ମାଡ\nଗଳାକାଟି ହତ୍ୟାକଲା ଯୁବତୀ; ହତ୍ୟାର କାରଣ ଅସ୍ପଷ୍ଟ,ପୋଲିସର ତଦନ୍ତ ଜୋରଦାର !\nବିଜେପି ପଞ୍ଜୁରୀରେ ମିଛୁଆ ମିଟୁ ସିବିଆଇ; କେନ୍ଦ୍ରମନ୍ତ୍ରୀ ଦେଇଥିବା ପ୍ରତିକ୍ରିୟା ସତ୍ୟ ହେଲା !
